
Parlamentul României   

Camera Deputaţilor 

Comisia pentru administraŢie pUblicĂ Şi 

amenajarea teritoriului
	Bucureşti
	23.02.2021

	Nr.
	  4c-7/55




Către,



BIROUL PERMANENT AL 




CAMEREI DEPUTAȚILOR


Vă înaintăm, alăturat, raportul asupra proiectului de Lege pentru aprobarea Ordonanţei de urgenţã a Guvernului nr.214/2020 privind modificarea şi completarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală şi pentru instituirea unor măsuri pentru derularea Programului naţional de dezvoltare locală etapa I, transmis Comisiei pentru administraţie publică şi amenajarea teritoriului pentru dezbatere în fond, în procedură de urgență, cu adresa nr. PLx 96/2021 din 10 februarie 2021.
PREŞEDINTE,
Simona BUCURA OPRESCU

R A P O R T      

asupra Proiectului de Lege pentru aprobarea Ordonanţei de urgenţã a Guvernului nr.214/2020 privind modificarea şi completarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală şi pentru instituirea unor măsuri pentru derularea Programului naţional de dezvoltare locală etapa I

În conformitate cu prevederile art. 94 și 115 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată, cu dezbaterea pe fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.214/2020 privind modificarea şi completarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală şi pentru instituirea unor măsuri pentru derularea Programului naţional de dezvoltare locală etapa I, transmis cu adresa nr. PLx. 96/2021 din 10 februarie 2021, înregistrat cu nr. 4c-7/55 din 11 februarie 2021.

Senatul, în calitate de primă Cameră sesizată, a adoptat proiectul de lege în şedinţa din 8 februarie 2021, cu respectarea prevederilor art. 76 alin.(2) din Constitutia României republicată.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art. 91 din Regulamentul Camerei Deputaţilor, republicat, cu modificările și completările ulterioare.


La întocmirea prezentului raport Comisia pentru administrație publică și amenajarea teritoriului a avut în vedere:

· avizul favorabil al Consiliului Legislativ (nr. 1289/30.12.2020);

· avizul favorabil al Comisiei pentru drepturile omului, culte și problemele minorităților naționale (nr. 4c-6/105/17.02.2021). 

            Proiectul de lege are ca obiect de reglementare aprobarea Ordonanței de Urgență a Guvernului nr. 214/2020 privind modificarea şi completarea art.10 din Ordonanţa de urgenţă a Guvernului nr.28/2013, în vederea schimbării mecanismului de implementare a Programului naţional de dezvoltare locală, astfel încât să se asigure beneficiarilor posibilitatea gestionării contractelor de achiziţii publice atribuite pentru realizarea obiectivelor de investiţii finanţate prin program, în acord cu fondurile aflate la dispoziţia acestora în orice moment, fără a se mai institui condiţionarea finanţării acestora de sumele reprezentând credite bugetare, aprobate prin legile bugetare anuale în bugetul Ministerului Dezvoltării, Lucrărilor Publice şi Administraţiei.
           Potrivit prevederilor art.61 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a examinat proiectul de lege în şedinţa online din 23 februarie 2021.

La lucrările Comisiei pentru administrație publică și amenajarea teritoriului au fost prezenţi deputați conform listei de prezență.
La dezbateri a participat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare, domnul Augustin-Cătălin IAPĂ – Secretar de stat în cadrul Ministerului Lucrărilor Publice, Dezvoltării și Administrației.
În urma examinării proiectului de lege şi a opiniilor exprimate de către membrii Comisiei, s-a hotărât cu unanimitate de voturi, să se propună Plenului Camerei Deputaţilor adoptarea Proiectului de Lege pentru aprobarea Ordonanţei de urgenţã a Guvernului nr.214/2020 privind modificarea şi completarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală şi pentru instituirea unor măsuri pentru derularea Programului naţional de dezvoltare locală etapa I, în forma adoptată de Senat.

În funcţie de obiectul şi conţinutul său, proiectul de lege face parte din categoria legilor ordinare.

Întocmit,

Șef serviciu, Nicoleta Toma

Consilier parlamentar, Beatrice Meianu
